|  |
| --- |
| Številka: 007-456/2017/14 (veza 007-2/2018/9) |
| Ljubljana, 16. 5. 2018 |
|  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o zmanjšanju izpostavljenosti zaradi naravnih radionuklidov in preteklih dejavnosti ali dogodkov – predlog za obravnavo**  |
| **1. Predlog sklepov vlade:** |
| Na podlagi osmega in desetega odstavka 63. člena Zakona o varstvu pred ionizirajočimi sevanji in jedrski varnosti (Uradni list RS, št. 76/17) je Vlada Republike Slovenije na ... redni seji dne ... sprejela naslednji SKLEP:Vlada Republike Slovenije je izdala Uredbo o zmanjšanju izpostavljenosti zaradi naravnih radionuklidov in preteklih dejavnosti ali dogodkov (EVA 2018-2550-0022) in jo objavi v Uradnem listu Republike Slovenije.Mag. Lilijana Kozlovičgeneralna sekretarkaSklep prejmejo:* Ministrstvo za okolje in prostor.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| dr. Andrej Stritar, direktor Uprave RS za jedrsko varnost,mag. Igor Osojnik, Uprava RS za jedrsko varnost, |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Z novo uredbo se v slovenski pravni red prenašajo nekatera določila iz Direktive Sveta 2013/59/Euratom o določitvi temeljnih varnostnih standardov za varstvo pred nevarnostmi zaradi ionizirajočega sevanja in o razveljavitvi direktiv 89/618/Euratom, 90/641/Euratom, 96/29/Euratom, 97/43/Euratom in 2003/122/Euratom (UL L št. 13 z dne 17. 1. 2014, str.1; v nadaljnjem besedilu: Direktiva Sveta 2013/59/Euratom). To je predvsem program, ki je namenjen zagotavljanju varstva pred povečano izpostavljenostjo delavcev in posameznikov iz prebivalstva zaradi izpostavljenosti, ki so posledica radioaktivne kontaminacije območij zaradi preostalega radioaktivnega materiala ali zaradi dejavnosti z materiali, ki vsebujejo naravno prisotne radionuklide. S to uredbo se določajo obseg in pogostost pregledovanja delovnega in bivalnega okolja v primeru preteklih dejavnosti ali izrednih dogodkov, ukrepi za zmanjšanje izpostavljenosti in merila za sprejemanje ukrepov.Gre za predpis, katerega sprejem je izrecno predviden v lani sprejetem Zakonu o varstvu pred ionizirajočimi sevanji in jedrski varnosti (ZVISJV-1; Uradni list RS, št. 76/17), in sicer v tretjem odstavku 63. člena oziroma v drugem odstavku 184. člena ZVISJV-1, ter njegova izdaja pomeni za Vlado Republike Slovenje v naprej določeno dolžnost izpolnitve ZVISJV-1. Tako izrecno zakonsko pooblastilo sodi med opravljanje tekočih poslov. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:nacionalne dokumente razvojnega načrtovanjarazvojne politike na ravni programov po strukturi razvojne klasifikacije programskega proračunarazvojne dokumente Evropske unije in mednarodnih organizacij | NE |
| **7.a Predstavitev ocene finančnih posledic nad 40.000 EUR:****(Samo če izberete DA pod točko 6.a.)** |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (–) prihodkov državnega proračuna  |  |  |  |  |
| Predvideno povečanje (+) ali zmanjšanje (–) prihodkov občinskih proračunov  |  |  |  |  |
| Predvideno povečanje (+) ali zmanjšanje (–) odhodkov državnega proračuna  |  |  |  |  |
| Predvideno povečanje (+) ali zmanjšanje (–) odhodkov občinskih proračunov |  |  |  |  |
| Predvideno povečanje (+) ali zmanjšanje (–) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| OBRAZLOŽITEV:Ocena finančnih posledic, ki niso načrtovane v sprejetem proračunu/Finančne posledice za državni proračunPrikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:II.a Pravice porabe za izvedbo predlaganih rešitev so zagotovljene:/II.b Manjkajoče pravice porabe bodo zagotovljene s prerazporeditvijo:/II.c Načrtovana nadomestitev zmanjšanih prihodkov in povečanih odhodkov proračuna:/ |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)Kratka obrazložitevSprejetje nove uredbe predstavlja 10.000 -12 .000 EUR na leto s proračunske postavke št. 153358 - Radiološka varnost in ukrepa 2513-11-0004 - Strokovne naloge in nadzor na področju JV in SV. Gre za izpolnjevanje zakonske obveze sistematičnega pregledovanja delovnega okolja. Znesek lahko variira zaradi spreminjanja števila meritev, glede na izbrane lokacije. Število meritev mora biti takšna, da se lahko oceni izpostavljenost delavcev. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:pristojnosti občin,delovanje občin,financiranje občin. | NE |
| Gradivo (predpis) je bilo poslano v mnenje: Skupnosti občin Slovenije SOS: NEZdruženju občin Slovenije ZOS: NEZdruženju mestnih občin Slovenije ZMOS: NEPredlogi in pripombe združenj so bili upoštevani:/ |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| Datum objave: 26.10.2017V razpravo so bili vključeni: predstavniki zainteresirane javnosti,predstavniki strokovne javnosti.Mnenja, predloge in pripombe je podala ena pravna oseba, in sicer Zavod za varstvo pri delu, d. o. o.. Mnenja, predlogi in pripombe so bili večinoma upoštevani, tako da ni bistvenih odprtih vprašanj.Predlagatelj ni upošteval nekaterih predlogov glede predlagane mejne dozne ograde 0,3 mSv za zunanje sevanje in 2 mSv za izpostavljenost radonu.Vsa prispela mnenja, pripombe in predlogi ter pojasnila in stališča predlagatelja so objavljeni na spletni strani Uprave Republike Slovenije za jedrsko varnosthttp://www.ursjv.gov.si/si/zakonodaja\_in\_dokumenti/predpisi\_v\_pripravi/ |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | DA |
|  IRENA MAJCEN MINISTRICA |

Na podlagi tretjega odstavka 63. člena Zakona o varstvu pred ionizirajočimi sevanji in jedrski varnosti (Uradni list RS, št. 76/17) izdaja Vlada Republike Slovenije

UREDBO

o zmanjšanju izpostavljenosti zaradi naravnih radionuklidov in preteklih dejavnosti ali dogodkov

(vsebina)

1. Ta uredba določa program, ki je namenjen zagotavljanju varstva pred povečano izpostavljenostjo delavcev in posameznikov iz prebivalstva zaradi izpostavljenosti, ki so posledica radioaktivne kontaminacije območij zaradi preostalega radioaktivnega materiala ali zaradi dejavnosti z materiali, ki vsebujejo naravno prisotne radionuklide.
2. S to uredbo se določajo obseg in pogostost pregledovanja delovnega in bivalnega okolja v primeru preteklih dejavnosti ali izrednih dogodkov, ukrepi za zmanjšanje izpostavljenosti in merila za sprejemanje ukrepov.
3. S to uredbo se v pravni red Republike Slovenije prenaša Direktiva Sveta 2013/59/Euratom z dne 5. decembra 2013 o določitvi temeljnih varnostnih standardov za varstvo pred nevarnostmi zaradi ionizirajočega sevanja in o razveljavitvi direktiv 89/618/Euratom, 90/641/Euratom, 96/29/Euratom, 97/43/Euratom in 2003/122/Euratom (UL L št. 13 z dne 17. 1. 2014, str. 1), zadnjič popravljena s Popravkom Direktive Sveta 2013/59/Euratom z dne 5. decembra 2013 o določitvi temeljnih varnostnih standardov za varstvo pred nevarnostmi zaradi ionizirajočega sevanja in o razveljavitvi direktiv 89/618/Euratom, 90/641/Euratom, 96/29/Euratom, 97/43/Euratom in 2003/122/Euratom (UL L št. 72 z dne 17. 3. 2016, str. 69).

(dejavnosti)

1. Dejavnosti z materiali, ki vsebujejo naravno prisotne radionuklide so ravnanje, skladiščenje ali odlaganje ter druge dejavnosti, ki vodijo do izpostavljenosti z materiali ali odpadki, ki imajo zaradi svojih lastnosti povečano vsebnost naravnih radionuklidov ali imajo zaradi tehnološke predelave povečano vsebnost naravnih radionuklidov (v nadaljnjem besedilu: NORM).
2. Izpostavljenost proizvodom iz kontaminiranih območij, nastalih v primeru preteklih dejavnosti ali izrednih dogodkov, ureja predpis o monitoringu radioaktivnosti.

(sistematično pregledovanje delovnega okolja)

1. Sistematično pregledovanje delovnega okolja organ, pristojen za jedrsko varnost, izvaja za dejavnosti z materiali, ki vsebujejo naravno prisotne radionuklide.
2. Sistematično pregledovanje delovnega okolja obsega:
* meritve hitrosti doz sevanja gama in po potrebi analizo vzrokov za povečane hitrosti doz;
* meritve koncentracije radona oziroma torona, po potrebi meritve koncentracije njunih razpadnih produktov, ravnotežnega faktorja in drugih parametrov ter analizo vzrokov za povečane koncentracije radona ali torona;
* meritve specifične aktivnosti naravnih radionuklidov v materialih, ki lahko vključujejo NORM, ter po potrebi meritve specifične aktivnosti naravnih radionuklidov v površinskih in podzemnih vodah v vplivnem območju dejavnosti, ki vključuje te materiale.
1. Vrsto in obseg meritev iz prejšnjega odstavka je treba izbrati tako, da se lahko oceni izpostavljenost delavcev ali posameznikov iz prebivalstva in presodi potreba po ukrepih za zmanjšanje izpostavljenosti.
2. Meritve iz drugega odstavka tega člena izvaja pooblaščeni izvedenec varstva pred sevanji, ki je pooblaščen za izvajanje tovrstnih meritev. Po izvedenih meritvah pooblaščeni izvedenec varstva pred sevanji pripravi poročilo o meritvah z oceno izpostavljenosti delavcev ali posameznikov iz prebivalstva. Poročilo mora vsebovati tudi predloge za ukrepe varstva pred sevanji za zmanjšanje izpostavljenosti.
3. Sistematično pregledovanje delovnega okolja je treba zagotavljati predvsem tam, kjer so naravnim virom izpostavljeni delavci, ter tam, kjer je večja verjetnost, da lahko letne doze zaradi naravnega sevanja presežejo 1 mSv zaradi sevanja gama ali 6 mSv zaradi izpostavljenosti radonu in toronu ter njunim potomcem.

(obseg in pogostost sistematičnega pregledovanja)

1. Sistematično je treba pregledovati delovno okolje za dejavnosti iz [priloge, ki je sestavni del te uredbe](#Priloga). Letno je treba pregledati najmanj pet izvajalcev dejavnosti. Dodatno se lahko pregledajo tudi druge dejavnosti, če je verjetno, da so delavci ali referenčne osebe izpostavljeni povečanemu sevanju zaradi naravnih virov.
2. Organ, pristojen za jedrsko varnost, pripravi letni program pregledov tako, da so v obdobju petih let pregledani vzorčni primeri vseh dejavnosti iz priloge te uredbe. Pri tem se za pregled določi podjetja, kjer so lahko delavci potencialno izpostavljeni. Kjer je to smiselno, se pregleda nekaj vzorčnih podjetij, ki predstavljajo večji del proizvodnje določene dejavnosti iz priloge te uredbe, da se lahko oceni izpostavljenost celotne dejavnosti.

(ukrepi v primeru povečane izpostavljenosti, ugotovljene pri sistematičnem pregledovanju)

1. Če se na podlagi meritev in ocene doz ugotovi, da lahko delavec ali posameznik iz prebivalstva prejme višjo letno dozo kot je določena s petim odstavkom 3. člena te uredbe, organ, pristojen za jedrsko varnost, odredi delodajalcu ali upravljavcu objekta ali naprave ukrepe za zmanjšanje izpostavljenosti.
2. Ukrepi za zmanjšanje izpostavljenosti so lahko reorganizacija delovnih nalog in delovnega časa, prezračevanje prostorov, premestitev delavca ali posameznika iz prebivalstva v druge prostore, spremembo načina dela z materiali, sprememba vhodnih surovin in produktov, shranjevanje ali odlaganje le teh in drugi ukrepi, ki pripomorejo k zmanjšanju izpostavljenosti.
3. Odrejeni ukrepi morajo biti sorazmerni izpostavljenosti in takšni, da se ekonomsko najugodneje doseže čim učinkovitejše in trajno zmanjšanje izpostavljenosti.
4. Po zaključku izvajanja ukrepov je treba organu, pristojnemu za jedrsko varnost, predložiti dokazila o uspešnosti izvedenih ukrepov s kontrolnimi meritvami, ki jih izvede pooblaščeni izvedenec varstva pred sevanji iz četrtega odstavka 3. člena te uredbe. Kontrolne meritve je treba izvesti v takem obsegu, da se preverita uspešnost in učinkovitost izvedenih ukrepov.

(pregledovanje izpostavljenosti zaradi ostankov preteklih dejavnosti ali kot posledica izrednega dogodka)

1. Pregledovanje delovnega ali bivalnega okolja, zaradi povečanih izpostavljenosti nastalih v primeru preteklih dejavnosti ali izrednih dogodkov, se lahko začne na podlagi priglasitve namere, ugotovitev inšpekcijskega nadzora, poročila o pregledu in meritvah pooblaščenega izvedenca varstva pred sevanji, zgodovinskih informacij o dejavnostih ali katerekoli drugih informacij, ki bi vodile v sum izpostavljenosti na območju, kjer so ostanki iz preteklih dejavnosti ali kot posledica izrednega dogodka.
2. Pregledovanje delovnega ali bivalnega okolja iz prejšnjega odstavka lahko obsega naslednje meritve:
* meritve hitrosti doz sevanja gama in po potrebi analizo vzrokov za povečane hitrosti doz;
* identifikacijo in meritve aktivnosti oziroma koncentracije aktivnosti pričakovanih radionuklidov glede na vrsto pretekle dejavnost ali izrednega dogodka ter po potrebi meritve koncentracije aktivnosti v površinskih in podzemnih vodah v vplivnem območju dejavnosti, ki vključuje te materiale;
* meritev kontaminacije območja ali proizvodov, ki izvirajo iz tega območja;
* meritve koncentracije radona oziroma torona, po potrebi meritve koncentracije njunih razpadnih produktov, ravnotežnega faktorja in drugih parametrov ter analizo vzrokov za povečane koncentracije radona ali torona.
1. Vrsto in obseg meritev iz prejšnjega odstavka je treba izbrati tako, da se lahko oceni izpostavljenost delavca ali referenčne osebe, kot je določena v predpisu, ki ureja monitoring radioaktivnosti, in presodi ali je potreba po ukrepih za zmanjšanje izpostavljenosti ali določitve statusa ogroženega območja. Če meritve iz drugega odstavka tega člena ne zadoščajo za oceno izpostavljenosti, lahko pooblaščeni izvedenec varstva pred sevanji predlaga tudi druge meritve, ki jih pred izvedbo potrdi pristojni upravni organ, pristojen za jedrsko varnost.
2. V primeru, da se meritve iz drugega in tretjega odstavka tega člena opravljajo zaradi preostale kontaminacije kot posledice izrednega dogodka, je treba pri izvedbi meritev in ukrepov za zmanjšanje izpostavljenosti upoštevati tudi meritve, pridobljene med izrednim dogodkom.
3. Meritve iz drugega odstavka tega člena izvede pooblaščeni izvedenec varstva pred sevanji, ki je pooblaščen za izvajanje tovrstnih meritev. Po izvedenih meritvah mora pooblaščeni izvedenec varstva pred sevanji pripraviti poročilo o meritvah z oceno izpostavljenosti delavcev ali referenčne skupine prebivalstva, ki mora vsebovati najmanj:
* z meritvami kontaminacije določena območja kontaminacije z navedbo radionuklidov, ki povzročajo prekomerno izpostavljenost;
* razmejitve območij z različnimi hitrostmi doz;
* predlog razmejitve in označitve območij z različnimi stopnjami kontaminacije in hitrosti doz;
* oceno izpostavljenosti prebivalcev, če bi ostali na kontaminiranem območju in sanacija ne bi bila izvedena;
* oceno izpostavljenosti prebivalcev v neposredni okolici kontaminiranega območja;
* predlog ukrepov varstva pred sevanji za zmanjšanje izpostavljenosti in za nadzor širjenja kontaminacije in ustrezno dekontaminacijo oseb, opreme in materiala.

(ozaveščanje na področju izpostavljenosti naravnim virom sevanja in preteklih dejavnostih)

Organ, pristojen za jedrsko varnost, ozavešča delavce in prebivalstvo z organizacijo seminarjev, strokovnih srečanj in delavnic ter z izdajo publikacij o izpostavljenosti naravnim virom sevanja in prepoznavanjem preteklih dejavnosti, zaradi katerih bi bile možne izpostavljenosti.

(prenehanje uporabe)

Z dnem uveljavitve te uredbe se preneha uporabljati Uredba o programu sistematičnega pregledovanja delovnega in bivalnega okolja ter ozaveščanja prebivalstva o pomenu ukrepov zmanjšanja navzočnosti naravnih virov sevanj (Uradni list RS, št. 19/16, 76/17 – ZVISJV-1 in 18/18).

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št. 007-456/2017

Ljubljana,

EVA 2018-2550-0022

Vlada Republike Slovenije

dr. Miroslav Cerar

Predsednik

Priloga: Seznam dejavnosti, ki lahko vključujejo naravno prisotni radioaktivni material

* pridobivanje redkih zemelj iz monazita
* primarna proizvodnja železa
* proizvodnja in predelava naravnega kamna
* proizvodnja cementa, gradbenega materiala, vzdrževanje klinkerskih peči
* proizvodnja nafte in plina
* proizvodnja geotermalne energije
* proizvodnja fosforne kisline
* proizvodnja fosfatnih gnojil
* proizvodnja pigmenta TiO2
* proizvodnja torijevih spojin in izdelkov, ki vsebujejo torij
* predelava niobijeve/tantalove rude
* termalna proizvodnja fosforja
* industrija cirkona in cirkonija
* termoelektrarne, vzdrževanje kotlov
* taljenje kositra/svinca/bakra
* črpališča vode in polnilnice
* čistilne naprave za odpadno vodo
* izkopavanje rud, razen uranove
* proizvodnja aluminija
* predelava boksitne rude
* predelava jekla
* proizvodnja toplotnoizolacijskih materialov
* razstavljanje in hramba eksponatov, ki vsebujejo NORM

 PREDLOG

EVA 2018-2550-0022

OBRAZLOŽITEV

I. UVOD

Pravna podlaga za izdajo uredbe o zmanjšanju izpostavljenosti zaradi naravnih radionuklidov in preteklih dejavnosti ali dogodkov je 63. člen Zakona o varstvu pred ionizirajočimi sevanji in o jedrski varnosti (Uradni list RS, št. 76/17).

S predlagano uredbo se v slovenski pravni red prenašajo tudi nekatere določbe iz Direktive Sveta 2013/59/Euratom.

1. Rok za izdajo uredbe, določen z zakonom

Rok za izdajo uredbe, določen v 184. členu ZVISJV-1, je devet mesecev po uveljavitvi navedenega zakona.

1. Splošna obrazložitev predloga uredbe, če je potrebna

Splošna obrazložitev predloga uredbe ni potrebna.

1. Predstavitev presoje posledic za posamezna področja, če te niso mogle biti celovito predstavljene v predlogu zakona

Posledice za posamezna področja so bile celovito predstavljene v predlogu zgoraj navedenega zakona. Posledice nepokritosti bi v prvi vrsti pomenile večjo izpostavljenost v industrijski dejavnosti zaradi naravno prisotnih radionuklidov, ki jih srečamo v večini proizvodnjo procesov, kar bi se v najslabšem primeru lahko odražalo v povišanju števila rakavih obolenj pri delavcih. Trenutno nimamo strategije ugotavljanja območij preteklih industrijskih dejavnosti ter ukrepanje v primeru izrednih dogodkov izven jedrskih in sevalnih objektov.

II. VSEBINSKA OBRAZLOŽITEV PREDLAGANIH REŠITEV

K 1. členu:

Z novo uredbo se v slovenski pravni red prenašajo nekatera določila iz Direktive Sveta 2013/59/Euratom o določitvi temeljnih varnostnih standardov za varstvo pred nevarnostmi zaradi ionizirajočega sevanja. To so predvsem program, ki je namenjen zagotavljanju varstva pred povečano izpostavljenostjo delavcev in posameznikov iz prebivalstva zaradi izpostavljenosti, ki so posledica radioaktivne kontaminacije območij zaradi preostalega radioaktivnega materiala ali zaradi dejavnosti z materiali, ki vsebujejo naravno prisotne radionuklide.

S to uredbo se določajo obseg in pogostost pregledovanja delovnega in bivalnega okolja v primeru preteklih dejavnosti ali izrednih dogodkov, ukrepi za zmanjšanje izpostavljenosti in merila za sprejemanje ukrepov.

Priloga k uredbi zajema dejavnosti iz evropske direktive, pri čemer smo dodali tudi dejavnosti, s katerimi smo se srečali v preteklem obdobju.

K 2. členu:

V členu je definiran izraz NORM, opisano je ravnanje z NORM ter, kot dololča ZVISJV-1, nadzor nad proizvodi (razen hrane, krme in pitne vode) iz kontaminiranih območj pri izrednih dogodkih ali območij preteklih dejavnosti. Ta nadzor je določen v Pravilniku o monitoringu radioaktivnosti, saj je deloma tak nadzor že predviden in opisan za izredne dogodke v jedrskih objektih.

K 3. členu:

Opisuje sistematično pregledovanje prostorov, proizvodov in surovin pri industrijskih dejavnostih, kjer lahko uporabljajo NORM, opisanih v prilogi uredbe. Opisane so vrste meritev, kdo jih opravlja in kriteriji, kdaj so potrebni nadaljnji ukrepi za zmanjšanje izpostavljenosti.

K 4. členu:

Obseg in pogostost sistematičnega preverjanja delovnega okolja, ki ga je dolžna zagotoviti URSJV, je določena tako, da se pregleda vsaj 5 izvajalcev industrijskih dejavnosti na leto. Pri tem se v obdobju 5 let opravi pregled vzorčnih primerov industrijskih dejavnosti in se tako dobi groba slika o izpostavljenosti delavcev in okolja zaradi NORM.

K 5. členu:

V primeru, da se iz meritev in mnenja pooblaščenega izvedenca ugotovi izpostavljenost delavcev pri določenem izvajalcu industrijske dejavnosti, URSJV odredi izvajanje ukrepov za zmanjšanje izpostavljenosti. Pri tem mora upoštevati načelo ekonomičnosti.

K 6. členu:

6. člen se nanaša na pregledovanje izpostavljenosti zaradi ostankov preteklih dejavnosti in posledic izrednega dogodka. Namen uredbe je ugotoviti kakšno območje je potrebno sanirati in oceniti stopnjo izpostavljenosti. Pri tem so navedeni način, obseg in vrsta meritev, kdo jih opravlja in kaj mora poročilo o meritvah vsebovati. Nadaljnji postopki v tej uredbi niso predvideni, saj se predvideva, da bo v primeru večjega območja potrebno sodelovanje več resornih ministerstev in sprejetje nove zakonske ureditve za ta območja.

K 7. členu:

V 7. členu je določen način ozaveščanja prebivalstva s področja NORM, kot so npr. organiziranje seminarjev, strokovnih srečanj in delavnic ter izdajo publikacij na temo NORM.

K 8. členu:

S tem členom je določeno prenehanje uporabe Uredbe o programu sistematičnega pregledovanja delovnega in bivalnega okolja ter ozaveščanja prebivalstva o pomenu ukrepov zmanjšanja navzočnosti naravnih virov sevanj (Uradni list RS, št. 19/16 in 76/17 – ZVISJV-1).

K 9. členu:

Ker predlagana uredba ne prinaša izjemnih vsebinskih sprememb glede na sedanjo ureditev, je petnajstdnevni »vacatio legis« ustrezen in primeren.